Diari Oficial de la Generalitat Valenciana


Sumari del DOGV 2928, del 12-02-1997 (1997/876951)

DECRET 18/1997, d'11 de febrer, del Govern Valencià, pel qual es prorroga el termini establit per a la substitució de concessions de serveis regulars de transport de viatgers per carretera
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/02/11/18/dof/vci/html**

### Dades del document

Número de DOGV
:   2928

Data del DOGV
:   12-02-1997

Secció del DOGV
:   DISPOSICIONS GENERALS

Número del document
:   1997/876951


Data del document
:   11-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

DECRET 18/1997, d'11 de febrer, del Govern Valencià, pel qual es prorroga el termini establit per a la substitució de concessions de serveis regulars de transport de viatgers per carretera.  
El Decret 20/1988, de 8 de febrer, del Govern Valencià, regula la substitució de les concessions de serveis regulars de transport públic de viatgers per carretera en l'àmbit de la Comunitat Valenciana, i estableix en l'article 9 un termini de cinc anys per a les substitucions que afecten concessions sobre les quals l'administració considere necessari establir modificacions, i un termini addicional de dos anys per a la resta de concessions sobre les quals, en principi, no s'haguera considerat necessari establir modificacions i els concessionaris no hagueren presentat cap proposta de modificació.  
El Decret 22/1993, de 8 de febrer, del Govern Valencià, va prorrogar per dos anys el termini de cinc anys que estableix l'article 9 del Decret 20/1988, de 8 de febrer, del Govern Valencià, per adoptar les resolucions definitives en els expedients de substitució que afecten concessions sobre les quals l'administració considere necessari establir modificacions.  
Una vegada iniciats els expedients corresponents, es van poder comprovar les dificultats que comporta el procediment de substitució, atesa la complexitat de la situació real de gran part de les empreses concessionàries. Per això es va considerar convenient procedir a prorrogar per dos anys més els terminis establits per a la substitució de concessions, i això en virtut del Decret 22/1995, de 6 de febrer, del Govern Valencià.  
Actualment ja han estat sotmesos a informació pública els projectes inicials corresponents a les concessions de les províncies de Castelló i València, i és imminent la relativa a la província d'Alacant. No obstant això, dificultats afegides a causa de canvis de titularitat, concurrència de trànsits, l'obertura d'expedients de caducitat d'algunes concessions com també la inclusió d'algunes d'elles en l'àmbit d'actuació del Pla de Transport Metropolità de l'Àrea de València, fan necessària una pròrroga de dos anys dels terminis determinats en el seu dia.  
En virtut d'això, d'acord amb l'Estatut d'Autonomia i els articles 35.c) i 22.e) de la Llei de la Generalitat Valenciana 5/1983, de 30 de desembre, de Govern Valencià, a proposta del conseller d'Obres Públiques, Urbanisme i Transports i amb la deliberació prèvia del Govern Valencià, en la reunió del dia 11 de febrer de 1997,  
DECRETE  
Article únic  
S'estableix una nova pròrroga de dos anys addicional a la fixada en el Decret 22/1995, de 6 de febrer, del Govern Valencià, pel qual es van prorrogar els terminis que estableix l'article 9 del Decret 20/1988, de 8 de febrer, del Govern Valencià, tant per a les substitucions que afecten les concessions de serveis regulars de transport públic de viatgers per carretera sobre les quals l'administració considere necessari establir modificacions, com també per a la resta de concessions sobre les quals, en principi, no s'haguera considerat necessari establir modificacions i els concessionaris no hagueren presentat proposta de modificació.  
DISPOSICIÓ FINAL  
Aquest decret entrarà en vigor el dia en què es publique en el Diari Oficial de la Generalitat Valenciana.  
València, 11 de febrer de 1997  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO


Còpia Permalink ELI